आपको ख़ुद से यह सवाल पूछना होगा
कि जॉन लेनन की मौत का इतना गहरा असर इतनी दूर तक क्यों पड़ा है?
और अब हम दस मिनट का मौन रख कर प्रार्थना करेंगे,
योको ओनो के निवेदन पर,
- जॉन लेनन की आत्मा के लिए। - देवियों और सज्जनों,
सारे रेडियो बंद कर दीजिए।
वह बस इतना कह रहा था कि अमन को एक मौक़ा दो
पुलिस लाइन
कृपया किसी भी सामान की बिक्री बंद कर दें।
शांत रहकर ध्यान लगाएँ।
हम अब शुरू कर रहे हैं।
सब मिलकर प्रार्थना करें। धन्यवाद।
अमन को एक मौक़ा दो
पुलिस लाइन लांघना मना है
सड़क को खाली कर दीजिए।
आठ दिसंबर 1980 को,
जॉन लेनन की उनके न्यूयॉर्क सिटी वाले घर के सामने हत्या कर दी गई।
ठीक है, सब लोग सड़क के उस पार चले जाएँ। चलिए।
अविश्वसनीय है कि इतने बड़े जुर्म के लिए,
इस मामले का मुक़दमा कभी अदालत तक नहीं पहुँचा।
आज जूरी का चयन शुरू किया जाना था,
लेकिन अदालत के अंदर...
सुधार विभाग
...यह स्पष्ट था कि इस मुक़दमे का फ़ैसला जूरी द्वारा नहीं होगा।
तो, जो हुआ उसके तथ्यों को
सार्वजनिक रूप से कभी भी स्थापित नहीं किया गया।
देखिए, पूरी दुनिया जानती है कि जॉन लेनन कौन है।
और अब हम समझने की कोशिश कर रहे हैं...
हम इस कथित क़ातिल की तस्वीर निकालने की कोशिश कर रहे हैं।
और जहाँ अनिश्चितता होती है,
वहाँ साज़िश के सिद्धांत पनपने लगते हैं।
एफ़बीआई की फ़ाइलें स्पष्ट रूप से इस बात से पर्दा हटाती हैं
कि लेनन को राजनैतिक ख़तरा माना गया था।
संयुक्त राज्य न्याय विभाग
गोपनीय जॉन विंस्टन लेनन
लेनन नामक समस्या का समाधान करने के लिए सबसे ऊँचे स्तर पर कदम उठाए गए थे।
अब, 40 साल बाद,
गवाहों के मुँह से पहली बार उनके बयान सुनेंगे।
समय निकल चुका है। इसे रिकॉर्ड में डाल दीजिए।
मुझे नहीं पता। एक बार कहूँगा और फिर कभी नहीं।
आख़िरकार, यह एक क़ातिल के दिमाग़ में किया गया एक सफ़र है।
संगीत निपुण और दुनिया के
सबसे मुखर अभियानकर्ताओं में से एक की हत्या का मामला।
किसी ने भी अमन को कभी पूरा मौक़ा नहीं दिया है।
गांधी जी ने कोशिश की और मार्टिन लूथर किंग ने कोशिश की,
लेकिन उन्हें गोली मार दी गई।
द कैचर इन द राय
जॉन लेनन : मर्डर विदाउट अ ट्रायल
पहला एपिसोड
आख़िरी दिन
कथावाचक कीफ़र सदर्लैंड
सत्तर के दशक के अंत की तरफ़, जॉन लेनन ने लोगों के सामने आना बंद कर दिया था।
वह द डकोटा इमारत की सातवीं मंज़िल पर रह रहे थे,
जो न्यूयॉर्क के सेंट्रल पार्क के किनारे पर थी,
जहाँ उन्होंने ख़ुद को योको ओनो और छोटे बेटे शॉन के साथ दुनिया से अलग कर लिया था।
आरकेओ रेडियो की निर्माता, लॉरी के,
आठ दिसंबर 1980 को विमान द्वारा न्यूयॉर्क पहुँचती है,
अपने सपनों के साक्षात्कार के लिए : जॉन लेनन के साथ साक्षात्कार।
जो कि मेरे लिए सबसे बड़ा सम्मान था...
लॉरी के आरकेओ रेडियो निर्माता
...क्योंकि जॉन मेरे आदर्श थे, मेरे लिए प्रतीक थे।
मैं हमेशा से बीटल्स की प्रशंसक थी, तो मैं बहुत उत्साहित थी।
जॉन को संगीत बनाए पाँच साल हो चुके थे,
लेकिन उन्होंने कोई साक्षात्कार नहीं किया था।
दरअसल, वह पूरी तरह से गायब हो गए थे।
सहायकों ने हमें अंदर जाने दिया।
माफ़ करना मुझे देर हो गई।
मुझे लगा था वह मुझे फ़ोन करेगी, पर वह...
वह अंदर आए और बैठ गए।
योको एक दूसरी कुर्सी पर बैठी थी।
नहीं, नहीं... क्योंकि वे लोग बस इंतज़ार कर रहे थे, पता है।
यह उनका आख़िरी साक्षात्कार है।
यह क्या है? यह एक माइक है।
- ठीक है, मैं आराम से बैठ जाता हूँ। - बस ऐसे ही।
दोपहर 2:30 बजे
हैलो। हैलो। टैस्टिंग। टैस्टिंग।
- यह चालू है? - यह चालू है।
यह चालू है, जान।
ठीक है, जब भी आप तैयार हों, हाँ।
आपको कैसा महसूस हो रहा है कि पाँच साल की चुप्पी के बाद
आप लोगों के सामने अपनी बात रख रहे हैं?
मैं कह रहा हूँ, "मैं अब यहाँ हूँ। आप कैसे हैं?
आपका रिश्ता कैसा चल रहा है?
क्या आपने सारी बाधाएँ पार कर लीं?
सत्तर का दशक उबाऊ था, है न? हम यहाँ है।
तो, चलिए 80 के दशक को अच्छा बनाने की कोशिश करें, पता है?"
उनके पूरे राजनीतिक रुख के बारे में उनसे बात करना अद्भुत था।
युद्ध ख़त्म हो गया है!
लोगों में ताक़त होती है।
उनके पास ऐसे समाज को बनाने और रचने की ताक़त होती है जिसे वह बनाना चाहते हैं।
और मुझे लगता है कि यह बदलाव का समय है।
हम सोचते हैं कि हम टुकड़ों में बँटे हुए हैं :
देश, लिंग, जाति।
यह एक मज़ाक है।
कल्पना कीजिए कोई देश न हों, कल्पना कीजिए कोई धर्म न हो।
बस कल्पना कीजिए।
क्या वह इतना बुरा होगा?
वह अपने संगीत में लौटने को लेकर बहुत उत्साहित थे।
आप उनकी आँखों में देख सकते थे कि उनके लिए उसके क्या मायने थे।
किसी भी कलाकार या कवि की यह भूमिका होती है कि वह हमारी भावनाओं को व्यक्त करे।
उनका वही काम है।
एक उपदेशक की तरह नहीं, एक नेता की तरह नहीं, बल्कि हम सभी के एक प्रतिबिंब की तरह।
और मेरा मानना है कि जब तक मैं मरकर दफ़ना नहीं दिया जाता, तब तक मेरा काम पूरा नहीं होगा।
और मैं उम्मीद करता हूँ कि उसमें अभी बहुत समय है।
जबकि द डकोटा इमारत में जॉन का साक्षात्कार चल रहा है,
प्रशंसकों का एक समूह नीचे सड़क पर इकट्ठा हो चुका है।
द्वारपाल जे हेस्टिंग्स उन पर नज़र रख रहा है।
आपने पहले कभी इस बारे में बात क्यों नहीं की?
और अब कर रहे हैं।
मैं बस किसी मुसीबत में नहीं पड़ना चाहता था।
जे हेस्टिंग्स द्वारपाल
लेकिन अब?
समय निकल चुका है। इसे रिकॉर्ड में डाल दीजिए।
मुझे नहीं पता। एक बार कहूँगा और फिर कभी नहीं।
डकोटा
नाम - जे हेस्टिंग्स हस्ताक्षर - कार्यालय क्लर्क
द्वारपाल होना?
ज़्यादातर सुरक्षा करने का काम होता है,
लेकिन हमारे पास न कोई बंदूक थी, न स्प्रे था, ऐसा कुछ नहीं था।
बस अगर कोई समस्या हो तो डेस्क पर एक पैनिक बटन था।
पता है, वहाँ हमेशा
सड़क पर लोग होते थे, दरवाज़ों से चिल्ला रहे होते थे।
चौक में बस आवाज़ें गूँजती थीं।
"हैलो, जॉन," पता है, या वैसा ही कुछ।
वह यहाँ नहीं है। घर पर कोई नहीं है। निकलो।
उस शाम को द डकोटा में पोर्टर जो मैनी भी काम कर रहे हैं।
लोग पहले से ही वहाँ खड़े हुए थे।
इमारत के सामने लड़कियों की भीड़ लग गई थी।
इन लोगों को पता था कि अगर वे लोग ज़्यादा देर तक रुके...
जो मैनी पोर्टर
...तो शायद उन्हें उनकी दिनचर्या मिल सकती है, जैसे वह टहलने के लिए
कब बाहर जाते हैं या नाश्ता या लंच करने बाहर कब निकलते हैं
या स्टूडियो जाने के लिए गाड़ी में कब बैठते हैं।
द डकोटा के सामने इकट्ठे हुए लोगों में से
उस दोपहर एक पर जो की नज़र पड़ी।
वह एक गोल-मटोल, थुलथुला आदमी था।
वह बाकियों के साथ नहीं घूम रहा था, पता है।
वह... वे लोग भटक रहे थे और वह, जैसे, उनके पीछे था।
पता है, जैसे, सुन रहा था।
और मैंने उससे पूछा, "तुम यहाँ क्या कर रहे हो?"
और उसने कहा कि वह जॉन का ऑटोग्राफ़ लेना चाहता था।
और किसी कारण से, मुझे याद है उसने कहा था कि उसे
संगीत पसंद भी नहीं था, लेकिन वह एक संग्राहक था
और वह चीज़ें संग्रहित करता था जैसे... मुझे लगा मुझे उसका कहना याद था
कि उसने तितलियाँ या वैसा कुछ अजीब संग्रहित किया था।
यह रेडियो पर कब आने वाला है?
- मैं ये सुनना चाहूँगा, अगर मैं... - हम आपको एक कॉपी भेज देंगे।
अरे, हाँ... ऐसा कभी नहीं... मैं इसे सुनना चाहूँगा।
योको को एक फ़ोन आया और उसने जॉन से कहा, "भगवान, हमें जाना होगा।"
उसने कहाँ दस्तख़त किए?
- मुझे नहीं दिख रहा। -"किसके नाम" तुम्हारे लिए है।
मैं इस पर बॉल पेन से भी लिख दूँगा।
और फिर इन दोनों के बीच में
यह गुदाई जैसा होगा और फिर आप...
योको, मैं यहीं कर रहा हूँ।
ग्रेपफ़्रूट
लॉरी के लिए, प्यार, योको ओनो
वह शानदार दंपत्ति।
मुझे लगा था कि मेरा वाक़ई उनसे एक नाता जुड़ गया था।
मुझे ख़ुशी हुई। मैं... पता है...
मैं लोगों का भी प्रशंसक हूँ, पता है।
उनकी शाम स्टूडियो में गुज़रने वाली थी।
दोपहर 4:30 बजे
हम सब एक साथ इमारत से निकले थे।
हम जब पहुँचे थे उसके मुक़ाबले अब द डकोटा के सामने...
निश्चित तौर पर बीटल्स, जॉन लेनन के प्रशंसक... ज़्यादा थे।
हम सब चलकर बाहर गए
और एक गुस्सा दिलाने वाला बंदा मेरे पास आया
और कहने लगा, "आपने उससे बात की?
आपने उसका ऑटोग्राफ़ लिया?
आपने उससे बात की? आपने उसका ऑटोग्राफ़ लिया?"
हमें लगा कि वह बंदा चला जाएगा। वह नहीं गया।
जॉन और योको लिमो में बैठ गए। वे वहाँ से चले गए।
वह बंदा फिर से मेरे पास आया।
"तो? तो? तो? उसने क्या कहा? उसने क्या कहा?"
मैं बस पलटी और वहाँ से चल गई।
जॉन और योको, निर्माता जैक डगलस के साथ
एक नए गाने पर काम पूरा करने स्टूडियो जा रहे हैं।
हम इस रिकॉर्ड पर काम कर रहे थे।
हम बहुत मज़े कर रहे थे।
जैक डगलस रिकॉर्ड निर्माता
वह पूरी तरह से संगीत बनाने में मशगूल हो गया था, पता है।
वह जैसे... उसका आत्मविश्वास गज़ब का था।
चलो ज़ूम करते हैं, बॉब।
- हाँ। - बटन कहाँ है?
आगे वाला फ़ोकस है, पीछे वाला ज़ूम है
या यहाँ पर ये दो बटन।
फ़िल्मों के बारे में।
एक शानदार फ़िल्म वह होती है जिससे आपको फ़िल्म बनाने का मन करे।
काश मैंने बनाई होती।
धत्, मैं अभी जाकर बना दूँगा।
अगर मैं एक शानदार गाना सुनता हूँ, मतलब, तो मैं उसे बनाना चाहूँगा।
मैं वैसा एक गाना बनाऊँगा।
- इकत्तीस और 32, है न? - हाँ।
इन्हें लेकर यहाँ रख दो और फिर एक सुर अलग कर दो...
एक बार हम रिकॉर्डिंग शुरू करते थे, उसकी रचनात्मकता वाक़ई...
आप वह महसूस कर सकते थे।
ठीक है।
सब कुछ सही चल रहा था।
मतलब, वह बहुत ज़्यादा ख़ुश था।
जॉन की ख़ुशहाल पारिवारिक ज़िंदगी,
ख़ासकर अपने छोटे बेटे शॉन के पिता की भूमिका ने
उन्हें फिर से संगीत बनाने के लिए प्रेरित किया है।
उस टीवी स्क्रीन पर, उस स्क्रीन के ऊपर शॉन की एक तस्वीर थी।
तो जब आप ऊपर स्पीकर को देख रहे होते थे, वह वहाँ दिखता था।
हमने उसकी तस्वीर वहाँ ऊपर हमेशा लगाई हुई थी,
तो वह हमेशा मुझे देखता रहता था।
सब कुछ शॉन के बारे में था।
वह कहता है, "मैं रुक नहीं सकता।"
वह कहता है, "मैं बेहतर से बेहतर होता जा रहा हूँ और मैं रुकना नहीं चाहता।"
क्योंकि मैं पाँच साल से स्टूडियो नहीं गया था,
इसलिए उसे मेरे आसपास रहने की आदत हो गई है।
फिर एक दिन उसने बस कह दिया,
"पता है मैं बड़ा होकर क्या बनना चाहता हूँ?"
और मैंने कहा, "नहीं, क्या बनना चाहते हो?"
और उसने सीधे मेरी आँखों में देखकर कहा, "बस एक डैडी।"
मुझे नहीं पता कि क्या यह इस वजह से है कि उसका और मेरा जन्मदिन एक ही है।
हम जुड़वाओं की तरह हैं।
अगर मैं उदास होता हूँ, तो वह भी उदास होना शुरू हो जाता है।
तो अब मेरे पास स्वस्थ और ख़ुश रहने की वजह और भी ज़्यादा है।
शॉन के साथ रहकर और अचानक एक दिन मुझे गाने सूझने लगे।
मैं पहले की उपलब्धियों से ज़्यादा पाने की कोशिश नहीं कर रहा हूँ।
पॉल और मैं उन दिनों में बहुत से गाने बना लेते थे,
लेकिन फिर उसमें पहले जैसा मज़ा आना बंद हो गया।
मैं बस वापस जाकर मज़े करना चाहता हूँ।
लोग हमेशा ऐसा सोचते हैं, "जॉन और योको अभी-अभी साथ आए,
फिर बीटल्स टूट गया।"
और हम बीटल्स से भी ज़्यादा लंबे समय से साथ रहे हैं।
उस रात हमने मिक्सिंग ख़त्म कर ली थी और मुश्किल काम पूरा हो गया था।
हम जानते थे कि हम मंज़िल तक पहुँच गए थे।
और, वह... पता है, आख़िरी बार जब मैंने उसे देखा
तो वह दसवीं मंज़िल पर लिफ़्ट में चढ़ रहा था।
जब लिफ़्ट का दरवाज़ा बंद हो रहा था,
वह ठीक मेरे सामने खड़ा था और उसके चेहरे पर बड़ी सी मुस्कान थी।
जिस तरह से चीज़ें चल रही थी, उसे लेकर वह बहुत ख़ुश था।
वह दिन शानदार रहा था।
और उसने बस मुझसे कहा था,
"मैं तुमसे सुबह मिलूँगा, 9:00 बजे।" वह बेहद ख़ुश था।
रात 10:40 बजे
वह बंदा इमारत के प्रवेश द्वार के पास था।
और मैंने उससे पूछा, मैंने कहा, "तुम अभी तक यहाँ क्यों हो?"
उसने कहा, "मुझे योको का ऑटोग्राफ़ चाहिए।"
और फिर मैं वापस नीचे चला गया।
एक लिमोज़ीन जॉन और योको को वापस घर ले जाती है, द डकोटा में।
न्यूयॉर्क टैक्सी चालक रिचर्ड पीटरसन उसी इमारत की तरफ़ किसी को ले जा रहा है।
दो बंदे मेरी टैक्सी में बैठे।
पीछे की सीट पर केवल बातें ही चल रही थीं।
लोग कहते हैं कि हम नहीं सुनते, लेकिन हम सुनते हैं।
रिचर्ड पीटरसन टैक्सी चालक
टैक्सी चालक, पीछे जो चल रहा होता है, हम वह सब सुनते हैं।
वह द डकोटा में एक पार्टी में जा रहे थे।
रात के 10:48 बजे
हम वहाँ पहुँचते हैं।
मैंने एक लिमो के पीछे गाड़ी रोकी।
योको बाहर निकलती है
और जॉन के आगे द डकोटा की तरफ़ चलती है।
मैं जल्दी ही... मेरी ड्यूटी ख़त्म होने वाली थी।
और मैंने बूम की आवाज़ सुनी... पता है, गाड़ी का दरवाज़ा ज़ोर से बंद हुआ... बूम।
अरे, इसके बाद जॉन लेनन बाहर आ रहा होगा और मैंने उसे कभी नहीं देखा था।
वह ऐसा था जैसे, "ओह, जॉन लेनन।" पता है, मैं कह सकता हूँ कि मैंने जॉन लेनन को देखा।
और आप उसके आने की आवाज़ सुन सकते थे क्योंकि वह तेज़ चलता था।
पता है, आप सुन सकते थे...
तभी मैंने उसे देखा।
मैंने उस बंदे को देखा।
लेनन अंदर जा रहा था और वह लड़का कहता है,
"जॉन लेनन," और उसके पास... वह वहाँ खड़ा हुआ था।
मोटा, थुलथुला बंदा।
मैं उसे देख रहा हूँ, मैं अपनी टैक्सी की सामने...
सामने वाली खिड़की से देख रहा हूँ।
मैं उसे जॉन को गोली मारते हुए देख रहा हूँ।
पाँच गोलियाँ।
इस बंदे ने अभी-अभी जॉन लेनन को गोली मार दी है।
वह मेरे पास से गुज़रता है। वह कहता है, "मुझे गोली लगी है।"
उसके मुँह से ख़ून निकल रहा था
और वह ज़मीन पर बेहोश हो गया था।
मैंने उसे पलट कर पीठ के बल लेटाया और उसका चश्मा निकाला,
उसे डेस्क पर रख दिया।
और योको चिल्ला रही थी, पता है, "एंबुलेंस को बुलाओ, एंबुलेंस को बुलाओ,
एंबुलेंस को बुलाओ," पता है।
तो मैं भागकर फ़्रंट ऑफ़िस में गया।
जे वहाँ खड़ा हुआ था, ख़ून से सना हुआ और उसने मुझसे कुछ नहीं कहा।
तो मैं डेस्क के आगे गया
और जॉन वहाँ पर सीधे लेटा हुआ पड़ा था।
अब भी, कोई हलचल नहीं थी, ज़रा भी नहीं।
और योको की गोद में उसका सिर था।
उसने उसे गोली मार दी।
मुझे लगा वे लोग फ़िल्म की शूटिंग कर रहे थे।
मैंने वही सोचा।
मुझे लगा वे लोग फ़िल्म की शूटिंग कर रहे थे,
लेकिन मुझे लाइट या कैमरा या कुछ भी नहीं दिखा।
तो, मुझे बस एहसास हुआ, "अरे, यह कोई फ़िल्म नहीं है।"
लेकिन वह बंदा तब भी वहाँ बंदूक लिए खड़ा था।
शांत समंदर की तरह।
असामान्य रूप से, बंदूकधारी घटनास्थल पर रहता है
और सबसे पहले पहुँचने वाला पीटर कलन है।
हमें ख़बर मिली कि शायद गोलियाँ चली हैं।
जब हम द डकोटा के सामने जाकर रुके, कोई मेरे पास दौड़ता हुआ आया।
वह इमारत से दूर भाग रहा था।
पीटर कलन एनवाईपीडी अफ़सर
और वह कहता है, "ऑफ़िसर, संभलकर। एक बंदा बंदूक चला रहा है।"
मैं कहता हूँ, "हे, भगवान। शुरू हो गया।"
उन कुछ पलो में आपकी पूरी ज़िंदगी आपकी आँखों के सामने आ जाती है।
मैंने चारों ओर देखा। हर कोई थम गया था।
वह एक तस्वीर की तरह था।
मैं वहाँ जिस इकलौते इंसान को जानता था वह द्वारपाल था और मैंने कहा,
"यहाँ आख़िर चल क्या रहा है?" उसने इशारा किया, "इसने अभी-अभी लेनन को गोली मार दी।"
घटनास्थल पर अगले पहुँचे हैं ऑफ़िसर हर्ब फ़्राउनबर्गर।
हमने पश्चिम की तरफ़ गाड़ी रोकी।
हर्ब फ़्राउनबर्गर एनवाईपीडी अफ़सर
तो असल में, हमारे पास क्या था, हमारे पास
मेहराब के दोनों तरफ़ एक-एक गाड़ी थी जिनकी हेडलाइट मेहराब पर पड़ रही थी।
दूसरी यूनिट ने एक बंदे को दीवार से सटा कर पकड़ा हुआ था।
हमने उसे हथकड़ी लगाई। और वह अजीब था।
वह हमसे ज़रा भी नहीं लड़ा।
उसने ज़रा भी विरोध नहीं किया।
उसने असल में हमसे माफ़ी माँगी।
उसने कहा, "भगवान, माफ़ करना कि मैंने आप लोगों को... मैंने आपकी रात बर्बाद कर दी।"
और मैं कहता हूँ, "तुम पक्का मज़ाक कर रहे हो।"
मैं कहता हूँ, "पता है, तुमने अभी-अभी अपनी पूरी ज़िंदगी बर्बाद कर ली है।
तुम्हारे दिमाग़ में आख़िर चल क्या रहा था?"
कोई चिल्ला रहा है, "यहाँ पर एक बंदे को गोली लगी है।
यहाँ पर एक बंदे को गोली लगी है।" तो हम अंदर जाते हैं और... बंदूकें हाथ में लेकर जाते हैं, ज़ाहिर है।
और मैं जो पहली चीज़ देखता हूँ वह है कि एक आदमी फ़र्श पर लेटा हुआ है।
मुझे नहीं पता कि वह ज़िंदा है या मर गया है। वह हिल नहीं रहा है।
तो, मैंने कहा, "ख़ैर, शायद इसकी नब्ज़ चल रही है।"
तो मैंने उसका सिर थोड़ा सा घुमाया
ताकि अपने हाथ से उसकी नब्ज़ को महसूस कर सकूँ
और उसकी नब्ज़ बहुत कमज़ोर थी।
मेरे पीछे कोई खड़ा था, पता है... उसने कहा,
"वह जॉन लेनन है।" और फिर मुझे समझ आया।
मैंने कहा, "हे, भगवान, यह जॉन लेनन है।"
इस समय तक भीड़ इकट्ठा होना शुरू हो गई थी
और हम उसे बाहर लेकर गए, उसे हमारी गाड़ी में लेटाया और बस...
"चलो, इसे यहाँ से लेकर चलें।"
हम पहले से ही अस्पताल को रेडियो पर ख़बर कर देते हैं,
लेकिन हम इस बात का कतई ज़िक्र नहीं करते कि वह लेनन है क्योंकि वे पत्रकार
जो पुलिस के रेडियो को सुनते रहते हैं...
हम नहीं चाहते कि अस्पताल में सर्कस लग जाए।
जॉन को रूज़वेल्ट अस्पताल ले जाया जाता है...
रूज़वेल्ट अस्पताल
...जो मैनहैटन की बेहतरीन ट्रॉमा इकाइयों में से एक है।
गहन चिकित्सा इकाई
हमें पता था कि उन्हें गोली लगी थी।
हमें पता था कि उनका बहुत ज़्यादा ख़ून बह रहा था।
जॉन लेनन हमेशा से मेरे पसंदीदा बीटल थे।
बारबरा कैमरर ई.आर. नर्स
और मैंने बस सोचा कि वह कितना दुखद था कि मेरी ज़िंदगी में
उनसे मैं बस उसी एक बार मिल पाई।
आपातकाल रूज़वेल्ट अस्पताल
मैं वहाँ भागते हुए जाता हूँ। मैं कहता हूँ, "क्या चल रहा है?"
वे कहते हैं, "हमारे पास गोली के घाव वाला मरीज़ है।"
हम उसकी तरफ़ झुकते हैं।
हम उसका इलाज कर रहे हैं, ड्रिप चालू कर रहे हैं...
डॉ. डेविड हैलेरन ई.आर. डॉक्टर
...उसके दिल को पंप कर रहे हैं और... एक लय में लाना चाहते हैं।
उन लोगों ने उसके शरीर में एक ट्यूब डाली। वे उसके लिए साँस ले रहे हैं।
और अचानक से, कोई कहता है,
"सुनो, वह जॉन लेनन जैसा दिख रहा है।
मैंने कहा, "नहीं, यह नहीं हो सकता, नहीं।"
और उन लोगों ने उसके कपड़ों में तलाशना शुरू किया और उसका बटुआ मिलता है।
उसमें कुछ तस्वीरें थीं जिनमें वह और
शॉन और योको थे और पीछे एक सफेद रोल्स-रॉएस गाड़ी थी।
और ऐसा था, भगवान, यह जॉन लेनन है।
जबकि डॉक्टर लोग अब भी लेनन का इलाज कर रहे हैं,
उन्हें गोली लगने की ख़बर फैलने लगी है।
अभी-अभी हमें एक चौंकाने वाली ख़बर मिली है।
एक व्यक्ति जिसे अस्थायी रूप से जॉन लेनन,
पूर्व बीटल के रूप में पहचाना गया है, को द डकोटा के बाहर सेंट्रल पार्क वेस्ट में
गोली मार दी गई है, जहाँ जॉन लेनन रहते हैं।
पुलिस उन्हें रूज़वेल्ट अस्पताल लेकर गई है।
अगर आज रात हमें और कोई जानकारी मिली, तो आप उसके बारे में यहीं सुनेंगे।
हम पुलिस से,
अस्पताल से, उनकी पत्नी योको ओनो से संपर्क करने की कोशिश कर रहे हैं ताकि
उनकी टिप्पणी ले सकें और क्या चल रहा है उस बारे में ज़्यादा जानकारी
हासिल कर सकें।
न्यूज़ चैनल वाले इस ख़बर की ताज़ा जानकारी हासिल करने की कोशिश करते हैं,
लेकिन लेनन का इलाज करने वाले चिकित्सकों को उनके घाव
ज़ाहिर तौर पर नज़र आ रहे हैं।
प्रार्थना
वास्तव में, वहाँ... आपके हाथ हृदय पर हैं
और आप उसे दबा रहे हैं, जैसे कि वह
ख़ुद से धड़कने की कोशिश कर रहा है।
आप उसे पंप करते रहते हैं।
और उम्मीद करते हैं कि कुछ...
आपको ज़िंदगी की ज़रा सी झलक दिख जाएगी।
और बदक़िस्मती से, वह काफ़ी नहीं था।
मुझे लगता है कि लगभग 45 मिनट के बाद वह, पता है,
निरर्थक हो गया था और हमने बस...
हमने उसे मृत घोषित कर दिया और रुक गए।
इतना सन्नाटा था कि सुई के गिरने की आवाज़ सुन सकते थे।
आप तब भी और करना चाहते हैं, पर अब, पता है,
आप रुक जाते हैं और वाक़ई में... कहने को वाक़ई में कुछ नहीं है।
बदक़िस्मती से, सब कुछ बहुत, बहुत शांत है।
और जब डॉक्टर ने उन्हें मृत घोषित किया और सब ख़त्म हो गया...
डियरट्रा साटो ई.आर. नर्स
...और हम उस कमरे से बाहर निकले तो मूज़ैक पर "इमैजिन" बज रहा था।
वह सभी के लिए "अरे, नहीं" वाला पल था।
शायद मैंने यह किया होता या वह किया होता... आपको लगता है कि आप हार गए।
भला करे। भगवान तुम्हारा भला करे।
भगवान तुम्हारा भला करे।
मैं काम कर रहा था और मेरी पत्नी आई।
उसके चेहरे का रंग फीका पड़ गया था और उसने कहा, "मुझे तुमसे बात करनी है।"
और उसने कहा कि जॉन को गोली लगी है।
हम तुरंत टैक्सी में बैठे और टैक्सी में रेडियो चल रहा था
और वे लोग केवल उसी बारे में बात कर रहे थे।
फिर से बता दें, पूर्व बीटल जॉन लेनन को पीठ पर दो बार गोली मारी गई है,
वह अब न्यूयॉर्क सिटी अस्पताल में हैं।
उनकी स्थिति पर अभी कोई रिपोर्ट नहीं है।
रिकॉर्ड निर्माता जैक डगलस और उनकी पत्नी
अस्पताल पहुँचते हैं और उन्हें प्रवेश नहीं करने दिया जाता है।
मेरा नाम जैक डगलस है। मैं अभी-अभी उसके साथ था।
चले जाओ, मिस्टर। हम सब यह जानते हैं, लेकिन तुम्हें जाना होगा।
हम नहीं जा सकते। योको यहाँ है? फ़्रेड यहाँ है?
वह यहाँ है। योको यहाँ है।
क्या प्लीज़ कोई उन्हें बताएगा कि जैक यहाँ आया है?
क्या आप प्लीज़ योको को बताएँगे कि जैक यहाँ आया है, प्लीज़?
मुझे लगा कि उसे गोली लगी है लेकिन, पता है, वह ज़िंदा है।
कि... पता है, मैं बस उसी की उम्मीद कर सकता था।
- प्लीज़ किसी से कहिए मैं यहाँ हूँ। - यह उनके सबसे क़रीबी हैं।
वह घर जाने से पाँच मिनट पहले तक मेरे साथ था।
यह जॉन का जिगरी दोस्त है। यह योको का जिगरी दोस्त है।
उसे इस समय किसी की ज़रूरत है।
क्या आप प्लीज़ उसे बताएँगे कि जैक यहाँ आया है?
चिकित्सीय स्टाफ़ के पास अब
योको को जॉन की मौत के बारे में बताने का काम है।
वह घुटनों पर बैठ गईं और उनके साथ मैं घुटनों पर बैठ गई।
उन्होंने मुझे गले लगाया हुआ था और मैं बार-बार कहती रही कि जॉन मरते समय दर्द में नहीं थे।
वह डरे हुए नहीं थे।
फिर योको ने कहा, "मुझे घर जाना है।
मुझे अपने बेटे से मिलना है।"
वह नहीं चाहती कि उनका बेटा टीवी या रेडियो पर इस बारे में सुने।
बेशक, अस्पताल के सामने उन सभी का ताँता लगा था।
पता है, पत्रकारों का।
तो, मैंने कहा, "ख़ैर, ड्राइवर से कहो कि गाड़ी को 59वीं स्ट्रीट पर ले आए
और हम आपको बगल के दरवाज़े से बाहर ले जाएँगे।"
तो हमने वही किया।
पुलिस
उन्हें गाड़ी में बिठाया और वह वापस द डकोटा जा रही थीं।
ख़ैर, हम तब तक वहाँ रुके जब तक उन्होंने उसे मृत घोषित नहीं कर दिया।
लेकिन...
वह बस कमबख़्त बहुत भयानक था।
तीसरा हो गया है।
लेनन को मौत की ख़बर को छुपाए रखना नामुमकिन है...
तीसरा समाप्त और पाँच
...और ये "मंडे नाइट फ़ुटबॉल" के कमेंटेटर हैं
जो पर्दे के पीछे बातचीत कर रहे हैं
कि क्या उन्हें देश को बता देना चाहिए।
मुझे इस गेम की स्थिति ऐसी नहीं लग रही
कि वह ख़बर दी जा सके।
- तुम देख सकते हो? - बिल्कुल। मैं देख सकता हूँ।
- तुम देख सकते हो? - बिल्कुल।
तुम... हमें यह करना होगा। हम जानते हैं। हमें यह करना होगा।
- ठीक है। - मैं नहीं... रुको।
- यह एक बहुत ही दुखद पल है... - ठीक है।
...और यह पूरी दुनिया को हिलाकर रख देगा।
ठीक है। मैं बता देता हूँ।
एक भयंकर दुखद घटना,
जिसकी न्यूयॉर्क सिटी के एबीसी न्यूज़ ने पुष्टि की है।
जॉन लेनन, जिन्हें उनकी ही इमारत के सामने गोली मार दी गई,
को रूज़वेल्ट अस्पताल ले जाया गया, पहुँचने पर मृत पाए गए।
इस ख़बर को सुनने के बाद गेम में वापस जाना मुश्किल है।
सच में, यह है। तीन सेकंड बाकी हैं।
तो "मंडे नाइट फ़ुटबॉल" को कैसे पता चला?
तो, हम लेनन को जब अस्पताल लेकर आए, वहाँ स्ट्रेचर पर एक बंदा था।
मुझे लगता है कि वह एक निर्माता था, किसी न्यूज़ कंपनी में।
और वह मोटरसाइकिल चला रहा था और एक टैक्सी ने उसे टक्कर मार दी थी।
तो ज़ाहिर है, उसने एक पुलिस वाले को पकड़ लिया।
और जब पुलिसवालों ने उसे बताया, अगली चीज़ हुई कि एबीसी न्यूज़ को पता चल गया।
और फिर, ज़ाहिर है, पता है... फिर सबको पता चल गया।
एक, दो। एक, दो। चेक, चेक, चेक।
- आपको मुख्य समाचार पढ़ना होगा। - चेक, एक, दो। टेस्ट, टेस्ट।
मुख्य समाचार
हमें अभी-अभी यूनाइटेड प्रेस इंटरनैशनल से ख़बर मिली है।
पूर्व बीटल, जॉन लेनन, गुज़र चुके हैं।
आज रात उनके मैनहैटन अपार्टमेंट में उनकी हत्या कर दी गई।
बताया जा रहा है कि उन्हें तीन बार गोली मारी गई।
वह गंभीर रूप से घायल थे, उन्हें रूज़वेल्ट अस्पताल ले जाया गया,
लेकिन वहाँ उनकी मृत्यु हो गई।
पुलिस लाइन लांघना मना है
मिनटों में, सैंकड़ों और हज़ारों की संख्या में
लोग द डकोटा इमारत के सामने इकट्ठा हो जाते हैं।
सब लोग पीछे हट जाएँ। सड़कें खाली कर दीजिए।
सड़कें खाली कर दीजिए।
वह मरा नहीं है।
वे लोग बस ऐसे ही कह रहे हैं।
पता है डॉक्टर ने अभी-अभी घोषणा की है?
हाँ, पर मुझे फ़र्क नहीं पड़ता।
वे लोग बस लोगों को यहाँ से भेजने के लिए ऐसा कह रहे हैं।
वह मरा नहीं है। जॉन लेनन मर नहीं सकता है।
ठीक है, पीछे हट जाइए। सड़कें खाली कर दीजिए...
जिस चीज़ ने मुझे सालों तक
परेशान किए रखा वह यह थी कि आमतौर पर, मैं उसके साथ घर जाता था।
तो आप कितनी बार यह दृश्य अपने मन में दोहराते हैं, मैं उसके साथ लिमो में हूँ,
वह बाहर निकल रहा है, मैं उस पागल को देख रहा हूँ,
उस पर हमला कर रहा हूँ और दुनिया बिल्कुल अलग है?
तो आप कई बार मन में वह दृश्य दोहराते हैं और आप पागल होने लगते हैं।
द डकोटा में, प्रशंसक सड़कों पर शोक मना रहे हैं।
किसी को याद नहीं
कि एक गायक और गीतकार के लिए ऐसा शोक मनाया गया हो।
जॉन लेनन और द बीटल्स एक पूरी पीढ़ी की ज़िंदगी के
एक ख़ास हिस्से रहे हैं।
मुझे नहीं पता और कहाँ जाऊँ। मैं... मैं नहीं... मुझे बस यहाँ होना है।
मुझे नहीं पता कि कैसे समझाऊँ।
मुझे बस आकर विश्वास करना था कि यह वास्तव में हुआ था।
कि, जैसे, कोई वाक़ई में जॉन लेनन को गोली मार सकता है, पता है।
वह जीनियस था।
जॉन ने, इस ज़िंदगी में, इस धरती पर
अधिकांश पुरुषों और महिलाओं की तुलना में ज़्यादा प्यार दिया है।
हम यहाँ यह साबित करने आए हैं कि प्यार मरा नहीं है, भले ही जॉन मर गया है।
हालाँकि वह मर चुका है, उसकी आत्मा अब भी ज़िंदा है।
और उसकी आत्मा हम में और यहाँ रहने वाले हर एक में ज़िंदा है।
बड़े पैमाने पर सार्वजनिक दुख के इसी तरह के प्रसार
दुनिया भर में देखे जाते हैं।
पूर्व बीटल, जॉन लेनन की आज सुबह हुई हत्या के लिए
अटलांटिक महासागर के दोनों ओर प्रतिक्रिया हुई है।
न्यूयॉर्क में उनके घर के बाहर उन्हें गोली मार दी गई।
लिवरपूल, इंगलैंड, आज एक ख़ास जगह प्रतीत हो रही थी।
सर्दी की धूप में, लिवरपूल मेन स्क्वायर में,
हज़ारों की तादाद में लोग आए।
डॉक्टरों ने 110 लोगों का इलाज किया, जिनमें से ज़्यादातर थकान से बेहोश हो गए थे।
ये कामकाजी लोग थे,
उस किस्म के लोग जिनके साथ जॉन लेनन की परवरिश हुई थी।
उस किस्म के इंसान जैसे जॉन ख़ुद भी थे।
प्रेस वाले लेनन के पूर्व बैंड साथियों की टिप्पणी सुनने के लिए
उनके पीछे हाथ धोकर पड़े हुए हैं।
मुझे बहुत बड़ा झटका लगा, पता है। यह दिल दहला देने वाली ख़बर है।
आपको कब... आपको इस बारे में कैसे पता चला?
मुझे आज सुबह एक फ़ोन आया।
- किसका? - मेरे एक दोस्त का।
क्या आप अंतिम संस्कार में जाने की योजना बना रहे हैं?
मुझे अभी तक पता नहीं है।
बहुत बुरा हुआ, है न?
ठीक है। चीयर्स। बाय-बाय। गुडनाइट, दोस्तों।
धन्यवाद। जाओ। बाय-बाय।
लेनन की हत्या के शुरुआती सदमे के बाद,
तुरंत लोगों का ध्यान उस संदिग्ध पर पड़ता है जो पुलिस की हिरासत में है।
...कि चोरी का इरादा नहीं था।
क्या उस स्थिति पर आप और बता सकते हैं?
मैं इससे ज़्यादा स्पष्ट और कुछ नहीं बता सकता।
हालाँकि, चोरी इसका इरादा नहीं है।
क्या इस इंसान की गिरफ़्तारी में कोई समस्या थी?
मेरी जानकारी में तो नहीं।
डिटेक्टिव रॉन हॉफ़मैन को इस जाँच का प्रभारी बनाया गया है।
आपको कोई अंदाज़ा है कि उन्हें क्या हुआ था?
वह अपने अपार्टमेंट से निकल रहा था... वह निकल रहा था
एक लिमोज़ीन से जो सामने... घर पहुँच रहा था
और उसके अपार्टमेंट के गलियारे में उसे गोली मार दी गई।
- ज़ोर से बोलिए, प्लीज़। - कोई अ... कोई अंदाज़ा नहीं क्यों?
- कोई हाथापाई नहीं? - इस बार नहीं।
हम कभी भी "मुख्य डिटेक्टिव" शब्द का इस्तेमाल नहीं करते हैं।
आप यह हमेशा टीवी पर सुनते हैं।
हम सब मिलकर मुझे केवल वह बंदा बुलाते से जिसके हाथों में यह केस आ गया था।
रॉन हॉफ़मैन एनवाईपीडी डिटेक्टिव
और अगर वह गड़बड़ हो गया तो मेरी ग़लती होगी।
एक दूसरे संदिग्ध की बात हो रही है।
- क्या वह... क्या इसमें कोई सच्चाई है? - मुझे नहीं पता। मुझे...
आपने कहा एक जवान लड़का। तो, कितना जवान?
आप मुझे तंग कर रहे हैं। मुझे सच में नहीं पता।
- मुझे माफ़ करना। हम बस... - मुझे नहीं पता। एक जवान पुरुष, लगभग 20 साल का।
मैंने उसे कुछ सेकंड के लिए ही देखा था।
मुझे तुरंत पता चल गया था कि यह बहुत बड़ा केस होने वाला है
और हमारे पास ग़लतियाँ करने की गुँजाइश नहीं थी।
उस मुजरिम को हिरासत में लिया गया
और फिर आगे की कार्यवाही के लिए थाने ले जाया गया।
वहाँ मैंने इतनी भीड़ कभी नहीं देखी थी।
और फ़ोन बजना शुरू हो गया।
मतलब, मुझे पूरी दुनिया से फ़ोन आ रहे थे।
मुझ पर सामान्य से कहीं ज़्यादा दबाव था।
- कहीं ज़्यादा। - चीफ़, चीफ़।
चीफ़, चीफ़। चीफ़।
डिटेक्टिव ऊपर उससे पूछताछ कर रहे थे,
पता लगाने की कोशिश कर रहे थे कि उसके दिमाग़ में क्या चल रहा था।
वह जेल के अंदर नहीं है।
वह, जैसे, एक दफ़्तर में है, एक डिटेक्टिव के दफ़्तर में।
वह बैठा हुआ है और वहाँ तीन या चार लोग उससे बात कर रहे हैं।
उन लोगों ने देखा कि वह हिंसक किस्म का इंसान नहीं था।
अगर आप उस बंदे को देखते, तो आप कहते, "इस बंदे ने, किसी को गोली मारी?
कभी नहीं।" वह कॉलेज का किताबी कीड़ा किस्म का बच्चा लग रहा था।
और वे लोग उससे ज़्यादा से ज़्यादा जानकारी निकलवाने की कोशिश कर रहे हैं,
उसके दिमाग़ से खेल रहे हैं।
उससे थोड़ी दोस्ती करने की कोशिश कर रहे हैं, ताकि वह थोड़ा खुले।
वही मकसद होता है। आप जानते हैं।
स्वत: ही, जब कोई गिरफ़्तार होता है,
आपराधिक पहचान के ब्यूरो में हम फ़ोन करते हैं।
कोशिश करते हैं उसका पुराना रिकॉर्ड मिल जाए।
वे उसे उसकी चार्जशीट कहते हैं।
हमें इस बंदे के बारे में कुछ भी नहीं पता था।
मेरे पास स्पष्टीकरण के लिए कुछ नहीं था। कुछ भी नहीं।
उसका कोई अस्तित्व नहीं था।
वह जब यहाँ आया तो उसका कोई आपराधिक रिकॉर्ड, कोई रिकॉर्ड नहीं था।
जैसे-जैसे ख़बर फैलती है, गवाह आना शुरू कर देते हैं।
टैक्सी चालक, मार्क स्नाइडर थाने में पहुँचता है।
मुझे पता था कि जिस दिन यह ख़बर आई, उस दिन यह बंदा मेरी टैक्सी में था।
जॉन लेनन के बारे में लगातार पूछ रहा था।
मार्क स्नाइडर टैक्सी चालक
मुझे लगा यही वह बंदा होगा जिसने उसे मारा होगा।
मैं उस पुलिस थाने गया जहाँ उन्होंने उसे हिरासत में रखा हुआ था।
मैंने उन्हें पूरी कहानी बताई।
मैं रात की शिफ़्ट में काम कर रहा था।
मैं शहर में अपनी टैक्सी चला रहा था, 8वें एवेन्यू के उत्तर की ओर।
मैंने देखा कि किसी ने मुझे आवाज़ लगाई।
देखकर लगा कि उसके पास एक डफ़ल बैग था और वह सेना में काम करने वाला लग रहा था।
उसने मुझसे पहली चीज़ कही, "मैं द रोलिंग स्टोन्स का निर्माता हूँ।
मैं तुम्हें बता रहा हूँ कि मैं अभी-अभी द बीटल्स के एक रिकॉर्डिंग सेशन से आया हूँ।
वे सब फिर से एक हो गए हैं।" उस पर मैं क्या कहता?
"हाँ, ज़रूर। हाँ।"
मैंने उससे पूछा, "क्या आपको कोई नया गाना याद है?"
और वह गुस्सा हो गया, पता है। "मैं तुम्हें नहीं बताऊँगा।
रहने दो।"
वह पागलों की तरह अपनी किताब के पन्ने पलट रहा था और वह एक नोटबुक थी।
और मैंने पीछे देखने वाले आइने से देखा और उस किताब में खाली पन्नों के सिवाय कुछ नहीं था।
उसने कहा, "मुझे यहीं उतार दो।" तो मैं मुड़ा, मैंने उसे उतार दिया।
वह चलकर गाड़ी की चालक सीट की तरफ़ आया।
खिड़की नीचे की।
उसने मुझे टैक्सी का भाड़ा दे दिया।
और उसने कहा, "मेरा नाम मार्क डेविड चैपमैन है।
तुम मेरा नाम याद रखोगे।"
जाँच करने वाली टीम के लिए यह बात स्पष्ट है
कि वह एक असाधारण केस से निपट रहे हैं।
और डिटेक्टिव लोगों के लिए, इसका कोई तार्किक जवाब नहीं है।
उसे पकड़े जाने पर असाधारण चीज़ों में एक जो हुई थी वह यह थी
कि वह "कैचर इन द राय" नाम की किताब पढ़ रहा था।
वह वहाँ खड़ा था और वह पकड़ा जाना चाहता था।
वह वहाँ से निकलकर मैनहैटन की सड़कों पर जा सकता था।
मैं उसे आज भी ढूँढ रहा होता।
क्या वह अकेला था?
क्या कोई और उसके साथ पर्दे के पीछे से काम कर रहा था?
जब कोई किसी की हत्या करता है, तो हमेशा आपके पास एक कारण होता है।
उसका कारण क्या था?
अगली बार
एफ़बीआई फ़ाइलों से साफ़ पता चलता है कि लेनन को राजनैतिक ख़तरा माना जाता था।
मैं दरवाज़ा खोलता था और सड़क के उस पार
बंदे खड़े हुए होते थे।
मैं गाड़ी में बैठता था और वे मेरा पीछा करते थे।
अचानक मुझे एहसास हुआ कि यह गंभीर था।
वे लोग मुझे मारने आ रहे थे।
हम यहाँ सैनिकों को वापस घर ले जाने आए हैं। हथियारों को भी साथ लेकर चलते हैं।
लेनन नामक समस्या का समाधान करने के लिए सबसे ऊँचे स्तर पर कदम उठाए गए थे।
उप-शीर्षक अनुवादक : प्रसून